Mi učenici i učitelji Osnovne škole „Đuro Ester“ iz Koprivnice zabrinuti zbog pretjeranog i neracionalnog trošenja energije u svim segmentima života donosimo

**P O V E LJ U**

kojom lokalnim vlastima nudimo pomoć u racionalnijem trošenju energije, smanjenju količine stakleničkih plinova, prestanku narušavanja prirodnih ekoloških sustava, poboljšanju kvalitete života te održivom razvoju naše zajednice, a sve ovo s ciljem ostvarivanja kvalitetnijeg suživota s prirodom. Da bi se ovi ciljevi postigli, moramo zajedničkim snagama raditi na:

…postavljanju solarnih ploča i solarnih kolektora na škole i ostale javne ustanove, stambene zgrade, semafore i uličnu rasvjetu.

…vođenju štedne rasvjete u sportske dvorane,

…informiranju ljudi o potrebi zaštite prirode i okoliša,

…poticanju ljudi na zaštitu i očuvanje prirode i okoliša,

…povećanju broja kanti i kontejnera za otpad naročito u perifernim dijelovima grada,

…edukaciji ljudi o potrebi razvrstavanja otpada,

…poticanju korištenja platnenih vrećica, pletenih košara i drugih ekoloških prihvatljivih rješenja,

…gašenju svih ili većine rasvjetnih tijela na ulicama nakon ponoći ili između 02.00 i 04:00h,

…razmatranju mogućnosti uvođenja javnog prijevoza,

…poticanju korištenje bicikla, rola, romobila i skateboarda,

…otkrivanju i kažnjavanju zagađivača prirode,

…povećanju zelenih površina,

…uvođenju i promicanju obnovljivih izvora energije u našoj županji npr. vjetroelektrane, solarne elektrane



…sprečavanju uporabe štetnih i potisnih plinova u dezodoransima i sprejevima,

…sprečavanju onečišćenja i uništavanja parkova,

…organizaciji edukativnih predavanja za zaštitu okoliša i energetskoj učinkovitosti,

…razvrstavanju i recikliranju otpada radi bolje iskoristivosti materijala,

…uvođenju kazna za onečišćenje javnih površina,

…poticanju dolaska u školu i na posao biciklom ili pješice, a ne automobilima,

…edukaciji djece u školama i vrtićima o štednji energije,

…proširivanju zelenih površina – više parkova,

…poticanju sadnje drveća,

…poticanju boravka u prirodi,

…poticanju sadnje drveća i voćki oko škola te školskih vrtova,

...poticanju gašenja svjetala u trgovinama i uredima nakon radnog vremena,

…poticanju sušenja odjeće na svježem zraku, a ne u sušilicama rublja,

…poticanju eko proizvodnje hrane,

…korištenju biorazgradivih pesticida za tretiranje javnih površina



…projektima o zdravlju i kretanju s ciljem smanjenja korištenja automobila kao prijevoznog sredstva,

…organizaciji dobrovoljnog čišćenje javnih površina

…organizaciji priredbi u svrhu kupnje solarnih ploča za gradske objekte

…izradi letaka i plakata o potrebi korištenja obnovljivih izvora energije

…poticanju građana da koriste živa božićna drvca koja se mogu posaditi na praznim površinama

…poticanju prodaje papirnatih vrećica i biorazgradivih vrećica i potpuno izbacivanje plastičnih ,

…poticanju korištenja oborinskih voda,

…ozelenjavanju zapuštenih površina,

…nagrađivanju i pohvaljivanju najurednijih okućnica, balkona, dvorišta

…pohvaljivanju i isticanju ekološki osviještenog djelovanja građana

Povelja se predaje gradonačelniku grada Koprivnice,

gospodinu Zvonimiru Mršiću

04. dana u mjesecu svibnju godine gospodnje 2011.

* *





